
Psycho-somatic human uniqueness societal forms as custom and legal framework, to a large extent corresponding with its native capabilities, and its degree of social openness. Regulation of interpersonal relationships that made the state and international bodies aimed compliance by all individuals to societal standards of living.
It has a tendency to diminish human expansible so that the fundamental rights of each member but as a social being and space-noologic, or geopolitics, to be followed. Response of each individual contribution in achieving economic capital – as it has to be respected right and duty to work well – the state distributes its legal rights, thereby being observed and lecture them, those fundamental to life, free expression, security, etc. An international body such as the European Council, European Convention and the European Court of Human Rights governing respect for rights disturbances in human relationships and those between individual and state.
All of the geopolitical perspective, ie spaţialităţii noologice since human actions are rooted in the mental sphere, was created in 1949 a body called the Geneva law or international humanitarian law supplemented by additional protocols of 1977, including rules that are intended to achieve protection of victims of armed conflicts, respect for Human Rights adapting regulations adapted to the crisis. We propose that local government bodies or NGOs with public international law, to be diversified and intensified work on resolving the infringement of rights application, thus simplifying the international bodies.
 
Unicitatea psiho-somatică a omului societal, se formează conform cutumelor şi cadrului legislativ, într-o mare măsură corespunzător cu capacităţile sale native, precum şi cu gradul său de deschidere socială. Reglementarea relaţiilor interumane pe care o realizează statul şi organismele internaţionale, vizează respectarea de către toţi indivizii  a normelor societale de convieţuire.
Se are în vedere estomparea tendinţei expansibile umane, astfel încât drepturile fundamentale ale fiecărui membru ca fiinţă socială dar şi spaţial-noologică, adică geopolitică, să fie respectate. Ca răspuns al aportului fiecărui individ în realizarea capitalului economic – întrucât se are în vedere să fie respectate dreptul şi totodată îndatorirea la muncă – statul îi repartizează drepturile legale, în felul acesta fiindu-i respectate şi cele prelegale, cele fundamentale; la viaţă, liberă exprimare, securitate etc. Un organism internaţional cum este de pildă Consiliul European, prin Convenţia Europeană şi Tribunalul European al Drepturilor Omului, reglementează perturbaţiile privind respectarea unor drepturi, în relaţiile interumane precum şi cele între individ şi stat.
Tot din perspectivă geopolitică, adică a spaţialităţii noologice, întrucât acţiunile umane îşi au originea în sfera mentalului, a fost creat în 1949 un organism numit Dreptul de la Geneva sau Dreptul Internaţional Umanitar completat cu Protocoalele adiţionale din 1977, cuprinzând reguli prin care se urmăreşte realizarea protecţiei victimelor conflictelor armate, prin adaptarea reglementărilor respectării Drepturilor Omului adaptate la condiţiile de criză. Propunem ca la nivel local, prin organisme guvernamentale sau nonguvernamentale de Drept Internaţional Public, să fie diversificată şi intensificată activitatea privind solicitarea rezolvării încălcării unor drepturi, simplificând astfel pe cea a organismelor internaţionale.
1. Omul, în centrul universului
În tendinţa sa expansibilă, omul ca fiinţă psiho-somatică, este predispus acumulărilor cantitativ-calitative atât în spaţiul fizic, cât şi noologic*. Ne aflăm aşadar în sfera geopoliticii, literatura de specialitate confirmându-ne acest fapt, iar aprecierea profesorului Ilie Bădescu potrivit căreia „geopolitica este prin excelenţă o disciplină noologică a spaţiului” (Bădescu, 2003, pg.33), ne deschide o nouă perspectivă de studiu sociologic. Pentru estomparea predispoziţiei sale expansibile, umanitatea şi-a creat organisme internaţionale şi statale care elaborează norme legislative. Promovarea acestora sub aspect persuasiv, are menirea de a reglementa relaţiile interumane, sau între om şi stat. Încălcarea normelor de convieţuire este sancţionată, coerciţia având menirea de a restabili un climat social optim. În studiul de faţă se structurează, aşadar, un subiect care face parte dintr-o amplă tematică socio-politică, şi anume o evidenţiere generică a drepturilor omului din perspectiva noologică a spaţiului, adică a geopoliticii, concepţie despre om ca fiinţă socială.
Nu se poate vorbi despre absolut nici un aspect al existenţei Pământului sau chiar al universului, fără ca fiinţa umană să nu fie în centrul discuţiei. Prin esenţa sa, omul, este o fiinţă socială interrelaţionând cu semenii, cu societatea, dar este şi o fiinţă spaţială; gestionează pământul iar în tendinţa sa expansibilă, vizează stăpânirea universului. În natura sa, omul, are reminiscenţe pervertite din caracterul Creatorului. „Şi a zis Dumnezeu: <<Să facem om după chipul şi asemănarea Noastră, ca să stăpânească peştii mării, păsările cerului, animalele domestice, toate vietăţile ce se târăsc pe pământ şi tot pământul>>…Şi a privit Dumnezeu toate câte a făcut şi iată erau bune foarte. Şi a fost seară şi a fost dimineaţă: ziua a şasea” (Biblia, pg.12).Tendinţa expansibilă umană, naturală de altfel, precum şi riposta în situaţia întâmpinării manifestării abuzive a tendinţei respective, îl determină pe om să se organizeze, să se asocieze. Au existat în decursul istoriei organizări spaţiale dominante de nivel statal, imperiu ori mondial, având ca obiectiv, însuşirea avuţiei popoarelor, respectiv dominarea acestora în sfera vieţii colective şi a spaţiului.
2. Frontiere politice şi noologice
Dezbaterea cadrului respectiv ţine de domeniul geopoliticii, care, prin definiţie, este „ştiinţa dimensiunii spaţiale a vieţii politice, economice şi cultural-religioase a popoarelor” (Bădescu, 2003, pg.11). Spaţiului geopolitic structurat în popoare i se trasează nişte frontiere politice, culturale ori religioase, frontiere care devin la un moment dat motivul discordiei şi al conflictului. H. Mackinder avea în viziunea sa globul pământesc împărţit în două zone de putere localizate de uscat şi respectiv ape; cercul spaţial intracontinental sau heartland (pămînt central) care se suprapune geografic cu Eurasia, şi rimland, centura internă sau continentală care înconjoară hertlandul (ibd. pg.12). Se consideră că între cele două a fost război, cel puţin ideologic, până în 1989.
Frontierele politice, culturale şi cele religioase artificial create, au constituit motive de dispută, de conflict, chiar în interiorul statelor. Un asemenea război ideologic intern, a întârziat şi  integrarea României în organizaţia nord-atlantică, afectând şi pretenţia României de „forţă credibilă la frontiera orientală a sistemului nord-atlantic”. Eminescu denumea România „stat de cultură la Dunărea de jos”, ceea ce ar însemna <<forţa organizată>> a  poporului şi statului român în cadrul rimlandului european” (ibd. pg.17). În articolele sale publicistice despre stat,  Eminescu arăta din perspectivă sociologică, deşi aşa cum chiar el aprecia că sociologia nu era încă o ştiinţă, faptul că „statul este un organism viu, este un  produs al naturii” (Eminescu, Statul, vol.1, pg.15). El vedea starea conflictuală ideologică din interiorul statului român, cauzată de discordanţa noosică dintre legile impuse din exterior pentru guvernarea României şi structura sufletească a poporului român.
_____________________________________
* noologia – termen a cărui rădăcină provine din grecescul noos sau nous (care înseamnă gând, minte, intelect, inteligenţă, înţelepciune), pentru a desemna „învăţătura spirituală” cu sensul de „învăţătură pentru suflet”, reprezentând o „înţelepciune practică” (Bădescu, 2002, pg.xxxiii)
Ca şi în acele timpuri, şi în prezent, un popor care se identifică prin cultura sa, are nevoie de capital economic pentru a progresa. Pentru a avea cultură susţinută de economie, trebuie construită o cultură economică. Se impune necesitatea dezvoltării prin muncă, prin educaţie, prin şcoală, realizând un „mic prisos”, un plus produs şi implicit dezvoltare umană. Printr-o definiţie foarte plastică, asociind statul ca popor cu munca, Eminescu întreabă ce este statul şi dă şi răspunsul: „Iasă cineva pe uliţă sau la câmp şi va vedea îndată ce e…”. El explică faptul că omul trebuie să fie preocupat toată săptămâna cu munca pentru stomac, deci pentru partea lui somatică, iar pentru sufletul său, să rezerve duminicile şi sărbătorile, pentru că „sărbătoarea e a creierului şi a inimei”. Descrie sărăcia ca „răul cel mai mare…izvorul aproape tuturor relelordin lume: boala, darul beţiei, furtişagul, zavistuirea bunurilor altuia, traiul rău în familie, lipsa de credinţă, răutatea….” (ibd. pg.39).
3. Expansionism politic şi noologic
Dar nu întotdeauna sărăcia  împinge omul la violenţă sau îl determină să devină expansibil. Anthony Giddens constată că  în perioada preindustrială „Statul bunăstării s-a dezvoltat într-o societate în care penuria era principala problemă socială…” în timp ce în societatea postindustrială “nu avem de-a face cu probleme cauzate de lipsa resurselor, ci cu unele care ţin de stilul de viaţă” (Giddens, 2007, p.191). Se poate accepta ca motiv sărăcia pentru invaziile şi atrocităţile din cel de-al doilea război mondial? Nu este vorba cumva de acel egocentrism, de acea natură expansibilă umană care degenerează în expansionism? Extinderea politică şi economică asupra unui teritoriu străin cu scopul vădit de a domina fizicdar şi metafizic (noosic) în mod deosebit în zilele noastre, este o dorinţă diabolică din păcate înfăptuită cu succes. Unul din multiplele exemple este trasarea frontierei geopolitice a Europei la Yalta. „Churchill i-a întins lui Stalin celebra bucată de hârtie pe care erau consemnate proporţiile împărţirii influenţelor între cei doi împărţitori de teritorii pe seama României, Greciei, Ungariei, Iugoslaviei şi Bulgariei.Germania a fost tot astfel împărţită” (Bădescu, 2003, pg.22). Există desigur forţa noosică umană care poate genera expansiunea spirituală a unor state mici. Deşi Roma devenise un imperiu mare şi puternic înglobând şi Grecia, se spune că romanii i-au cucerit pe greci teritorial iar grecii pe romani cultural. Vorbim de acea „vitalitate a popoarelor” în raport cu realitatea geopolitcă-culturală a lumii, indiferent de mărimea statelor despre care atrage atenţia Nicolae Iorga (ibd. pg.23). Dar au fost şi sunt oameni care prin înţelepciunea primită de la Dumnezeu, descoperindu-le din tainele creaţiei Sale, au revoluţionat lumea. De altfel, din pioşenie, sintagma a descoperit este folosită de pildă în cazul lui Isac Newton şi Legea atracţiei universale, de Albert Einstein şi Teoria relativităţii ori de Nicolaus Copernic şi Rotaţia Pământului în jurul axei sale. Cu totul excepţională este lucrarea lui Iisus Hristos. Însuşi Napoleon a afirmat despre sine că a vrut să cucerească lumea cu sabia iar Iisus Hristos a cucerit-o cu iubirea. Pentru a arăta zădărnicia poftei lui expansioniste, Napoleon a dat ordin ca la moartea sa să fie aşezat în coşciug cu mâinile afară.
Statele naţionale, cum este şi cel românesc, au rezistat şi şi-au păstrat identitatea tocmai sufletului neamului foarte bine definit, precum şi a cadrelor noologice (locuri de întâlnire spirituală precum limba, ethosul, miturile, obiceiurile împreună cu Sfânta taină a Euharistiei) al acestora Bădescu, 2003, pg.xxxv). Tocmai împărtăşirea noosului şi cadrelor noologice care determină „o cultură publică de masă, o patrie dată, o unitate economică, drepturi şi datorii egale pentru toţi membrii”, reprezintă  naţiunea în viziunea sociologului A.D.Smith (ibd. pg.111.) Orientarea noologică în geopolitică a fost lansată de Carl Schmit (1888-1995) în cartea „Teologia politică” tradusă şi în româneşte. Concepţia sa, are la bază ideea „drepturilor poporului” (volkrechte) care este opusă celei de „drepturile omului”.
Atunci când aspiraţiile infinite ale omului sunt clădite pe egocentrism, noosul (sufletul) având o pondere inferioară în luarea deciziilor, în pornirile dorinţelor inimii sale reprezentând partea sa somatică, omul urmăreşte cum spune Eminescu „nu realizarea unei dorinţi, ci dorinţa, voinţa ca atare”. Egocentrismul sau „individualismul (mai spune Eminescu), este tatăl înflorirei, şi al decăderei, justiţiei şi a injustiţiei, binelui şi răului” (pg.44). Pentru a separa partea bună de partea rea, sunt necesare acele organisme, instituţii naţionale şi internaţionale care atât în timp de pace cât de război, să fie în măsură să prevină să negocieze, să atenueze conflictele interumane sau între individ şi stat.
4. Legitimitatea pretenţiilor omului în raport cu Statul
Edificiul intelectual al drepturilor omului, în viziunea lui Amartya Sen, suferă din perspectiva legitimităţii pretenţiilor omului în raport cu statul, care, emite legislaţia necesară acordării drepturilor respective. În principiu omul are dreptul la viaţă care printre altele este întreţinută şi de hrană. Raportat la criteriile legislative, el primeşte, într-o oarecare măsură, acel drept privind şi prin prisma culturală, dreptul pre-legal la hrană îl au de pildă şi membrii comunităţilor nomade, dar pentru ca aceştia să beneficieze de dreptul respectiv, trebuie să se încadreze în normele legislative ale statului în care se află la un moment dat. Drepturile sunt condiţionate ireversibil şi de datorii sau îndatoriri. Sen apreciază că în raport cu datoriile „…în discuţiile normative, drepturile sunt adesea  văzute ca titluri, puteri sau imunităţi care sunt necesare omului” (Sen, 2004, pg.289). Ideea împărtăşită este că individul trebuie ajutat să aibă libertatea  nu de a fi ajutat să obţină drepturi ci libertatea de a-şi exercita obligaţiile pentru a pretinde drepturi, desigur excepţie făcând cazurile când coeziunea socială este imperios necesară. În principiu poziţia socială şi-o defineşte în mare măsură individul în funcţie de valoarea sa umană incluzând capacităţile genetice precum şi de modul cum acestea sunt stimulate prin educaţie, cultură şi implicare în muncă.  Referindu-se la Agenda Lisabona, Giddens relevă faptul că un raport al Comisiei cuprinde necesitatea „modernizării şi dezvoltării modelului social-european, ca şi promovării coeziunii sociale” (Giddens, 2007, pg.95). Giddens nu este de acord cu modalitatea evidenţierii sistemului de stratificare. Carta socială adoptată în 1989 la Strasbourg, în Capitolul Social se referă la drepturile şi la plata muncitorilor, stabilind „măsuri pentru mbunătăţirea standardelor în domenii cum ar fi condiţiile de muncă, securitatea socială, şi drepturile sindicatelor”, însă Giddens nu este de acord cu faptul că nu au fost  cuprise şi „măsurile de protecţie socială pentru un impact optim” (ibd. pg.96).
5. Estomparea spiritului expansibil şi recuperarea drepturilor omului
Convenţia Europeană a Drepturilor Omului
În scopul supravegherii căilor în care naţiunile îşi tratează cetăţenii, în 1850 a fost adoptată iar în 1953 pusă în aplicare de către Consiliul European, Convenţia Europeană a Drepturilor Omului. Fiind o organizaţie interguvernamentală, ea cuprinde 25 de state preocupate de importanţa politică şi civilă a drepturilor omului. Prin Declaraţia Universală a Drepturilor Omului din 1948, privind respectarea drepturilor şi libertăţilor omului, sunt promovate drepturile personale, civile, politice, economice, sociale şi culturale ale omului, cum sunt dreptul la:
1. viaţă, 2. libertate, 3 securitate, 4. prezumţia de nevinovăţie, 5. judecată corectă, 6. intimitate, 7. gândire liberă, 8. exprimare liberă, 9. opinie proprie, 10. alegerea religiei, 11. educaţie etc.
Pentru rezolvarea juridică a unor disfuncţii sau chiar litigii legate de încălcarea de către organele statului a vreunuia dintre drepturi, există încă din 1850, Tribunalul European al Drepturilor Omului, înfiinţat de Convenţia Europeană a Drepturilor Omului şi asistat de Comisia Europeană pentru Drepturile Omului.Comisia selectează cazurile care pot fi rezolvate pe cale amiabilă şi stabileşte pe cele care sunt de trimis în judecată.
Drept Internaţional Umanitar
Întrucât în timp de război, între părţile implicate în conflict relaţiile ies din sfera normalităţii, pentru reglementarea acestora, a apărut necesitatea înfiinţării unor noi forme organizaţionale.
Analizând atrocităţile din timpul celui de-al II-lea Război mondial, în baza unor motivaţii umanitare, la 12 august 1949, ca urmare a ratificării Convenţiilor de la Geneva precum şi a Protocoalelor adiţionale din 1977, statele europene au stabilit reguli pentru atenuarea conflictelor armate internaţionale, pentru limitarea şi ameliorarea suferinţelor şi pagubelor pricinuite de război, printr-un ansamblu de norme de drept internaţional sub denumirea de Drept Internaţional Umanitar
(DIU). Această ramură a dreptului internaţional public, se prezintă ca o aplicaţie a regulilor în timp de pace în cazurile din timpul conflictelor armate, când relaţiile dintre părţile în cauză sunt deosebit de tensionate. Natura rebelă şi expansibilă a omului, îl determină pe acesta să aibă deraieri comportamentale dificil de controlat. Forma persuasivă sau cea manipulatorie a noosului uman, devin ineficiente îndeosebi când este vorba de agresor, în situaţii speciale cum sunt conflictele armate interstatale. Pe lângă alte funcţii ale DIU, cum sunt funcţia de prevenire a conflictelor armate, funcţia de restabilire şi menţinere a păcii precum şi funcţia educativă, este inclusă şi o funcţie sancţionatorie, care oferă garanţii de natură coercitivă în aplicarea normelor umanitare.
6. Concluzii. Realizări şi perspective în sfera informării şi consilierii populaţiei
Ca urmare a studiului de faţă, putem concluziona că există preocuparea privind realizarea cadrului instituţional şi legislativ pentru apărarea Dreptului Internaţional Public, prin cele două forme şi respectiv instituţii analizate; Convenţia Europeană a Drepturilor Omului şi Dreptul Internaţional Umanitar. Se are aşadar în vedere omul social şi totodată omul spaţial fizic şi omului spaţial noologic, adică a omului aflat în zona geopolitică.
Pentru informarea şi consilierea populaţiei, privind Drepturile Omului precum şi Dreptul Internaţional Umanitar, au fost înfiinţate organizaţii nonguvernamentale care au activitate specifică. În ţara noastră Asociaţia Română de Drept Umanitar, are o filială şi în judeţul Prahova, ceea ce denotă şi la nivel local, disponibilitatea şi pasiunea unor oameni de a veni în sprijinul semenilor.
Se întrevăd perspective privind îmbunătăţirea instituţiilor implicate, dar şi necesitatea structurării unor activităţi privind Drepturile Omului şi Dreptul Internaţional Umanitar, cum ar fi:
–        Diversificarea şi intensificarea activităţii structurilor nonguvernamentale din domeniu;
–        Constituirea în România şi în comunităţile de români din Diaspora, a unor structuri de Drept Internaţional Public, care să asigure consilierea pe plan local a unor cazuri, astfel încât să degreveze Comisia Europeană, reducându-se astfel şi termenele de rezolvare a litigiilor ajunse în Tribunalul European al Drepturilor Omului.
–        Colaborarea mai strânsă între cele două entităţi, cea privind Drepturile Omului respectiv cea privind Dreptul Internaţional Umanitar, limitarea birocraţiei precum şi eficientizarea muncii acestora.

